《和子召见寄》
宋代·李洪

独泛沧浪一钓舟，未偿寻壑与经邱。
霜清叵怯吴江冷，酒贱难从越女留。
游鹿台荒人既往，采香迳远宿须投。
客游空羡齐云胜，辜负韦黄诗酒州。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。